केंद्र में भी गठबंधन की सरकार है, लेकिन यह भूलकर भाजपा के तमाम नेता इस समय सपा-कांग्रेस गठबंधन को ही निशाना बनाने में ही लगे हैं। इसी तरह वे बिहार चुनाव में महागठबंधन पर कटाक्ष करते रहे, जिसका भाजपा को बुरा परिणाम भुगतना पड़ा था। इससे कांग्रेस नेता राजीव शुक्ला के इस बयान को बल मिलता है कि भाजपा गठबंधन से घबराई हुई है, इसलिए पार्टी के सभी नेता बार-बार गठबंधन को ही निशाना बना रहे हैं।